b'\n_START_ARTICLE_\nSerija BT\n_START_SECTION_\nZgodovina\n_START_PARAGRAPH_\nJ. Walter Christie je izumil nove gosenice, da bi zamenjali stare, ki so bile nezanesljive. Te gosenice so omogo\xc4\x8dale njihovo odstranitev v tridesetih minutah. Tank so nato prilagodili za vo\xc5\xbenjo po urejenih poteh. Sovjetska zveza je na\xc5\xa1la bolj primerno re\xc5\xa1itev za ta problem. V njej je bilo le nekaj urejenih poti, zato bi bil prehod na tak sistem nesmiselen, zato je raje iz tanka odstranila odve\xc4\x8dno tehnologijo in pravilno razporedila te\xc5\xbeo po tanku._NEWLINE_Sovjetska zveza je s svojimi zvezami prepri\xc4\x8dala kopensko vojsko ZDA, da jim je predala na\xc4\x8drte za tank Christie. Dva tanka sta bila celo poslana v Sovjetsko zvezo pod la\xc5\xbenimi dokumenti v katerih je pisalo, da sta traktorja. Prototipa so Sovjeti poimenovali BT-1. Po tem tanku so bili oktobra leta 1931 narejeni trije tanki BT-2. Leta 1932 so za\xc4\x8deli serijsko izdelovati tanke. Ve\xc4\x8dina tankov BT-2 so bili oboro\xc5\xbeeni s topom 37 mm. Top 45 mm so za\xc4\x8deli integrirati v tank BT-3 . _NEWLINE_Po letu 1937 so za\xc4\x8deli z izdelovanjem nove generacije tankov BT. Vodja projekta je bil Mikhail I. Koshkin. Nov prototip so poimenovali A-20. Vzporedno s tem tankom so oblikovali tudi tank A-32. Izdelan je bil, da bi nadomestil tanka T-26 in BT-8._NEWLINE_Serije BT so sodelovale v \xc5\xa1panski dr\xc5\xbeavljanski vojni, v zimski vojni na finskem in v zgodnjem obdobju druge svetovne vojne.'